pythainlp/thai-wiki-dataset-v4 huggingface dataset:
พระฉันนเถระ

พระฉันนเถระ หรือเดิมคือ นายฉันนะ (บาลี: Channa) (ศตวรรษที่ 1 ก่อนพุทธกาล ในรัฐพิหารและรัฐอุตตรประเทศ ประเทศอินเดียในปัจจุบัน) เป็นข้าราชบริพารและหัวหน้าสารถีของเจ้าชายสิทธัตถะซึ่งต่อมาคือพระโคตมพุทธเจ้า ภายหลังฉันนะได้ออกบวชเป็นภิกษุสาวกของพระโคตมพุทธเจ้า และบรรลุเป็นพระอรหันต์ดังที่ระบุในธรรมบทที่ 78 
นายฉันนะเป็นข้าราชบริพารในราชสำนักของพระเจ้าสุทโธทนะ ฉันนะได้รับมอบหมายให้ถวายการรับใช้เจ้าชายสิทธัตถะผู้ทรงได้รับการปรนเปรออย่างหรูหราในพระราชวังที่สร้างขึ้นโดยเฉพาะหลายหลังเพื่อป้องกันพระองค์จากกการดำริเรื่องความทุกข์ อันเป็นการกระทำจากคำทำนายของอสิตดาบสที่ว่าเจ้าชายสิทธัตถะจะทรงสละบัลลังก์ออกผนวชเพื่อหาทางดับทุกข์ นายฉันนะเป็นข้าราชบริพารที่ทำหน้าที่เป็นสารถีขับราชรถที่เทียมด้วยม้ากัณฐกะ เมื่อเจ้าชายสิทธัตถะทอดพระเนตรเห็นเทวทูตทั้งสี่ขณะทรงพบปะพสกนิกรในกรุงกบิลพัสดุ์เมืองหลวงของแคว้นสักกะ พระองค์ก็ตัดสินพระทัยสละโลก 
ในช่วงที่เจ้าชายสิทธัตถะเสด็จออกมาพบปะพสกนิกร นายฉันนะทูลอธิบายเรื่องเทวทูตทั้งสี่อันประกอบด้วยคนแก่ คนเจ็บ คนตาย และสุดท้ายคือบรรพชิตผู้ละทางโลกเพื่อแสวงหาทางธรรม ไม่นานหลังจากนั้น เจ้าชายสิทธัตถะทรงตื่นจากบรรทมในเวลากลางคืนและทอดพระเนตรเห็นเหล่านางกำนัลนอนในท่าทางที่ไม่น่าดูทำให้พระองค์ทรงมีพระทัยเบื่อหน่ายในชีวิตคฤหัสถ์ ด้วยความสะเทือนพระทัยต่อสิ่งต่าง ๆ ที่พระองค์ประสบ พระองค์จึงตัดสินพระทัยเสด็จออกจากพระราชวังในเวลากลางคืนเพื่อออกบรรพชาเป็นสมณะ พระองค์ทรงมีรับสั่งกับนายฉันนะให้ติดตามพระองค์ขณะเสด็จหนีจากพระราชวังเพื่อออกผนวช ในขณะที่ราชองครักษ์คนอื่น ๆ กำลังหลับ 
ตอนแรกนายฉันนะทูลคัดค้านและปฏิเสธที่จะยอมรับว่าเจ้าชายสิทธัตถะจะเสด็จจากไป แต่นายฉันนะก็สวมอานให้ม้ากัณฐกะ และนำเจ้าชายสิทธัตถะทรงม้าออกจากเมืองเข้าป่ามาถึงริมแม่น้ำอโนมา เมื่อเจ้าชายสิทธัตถะทรงเพศบรรพชิตแล้วจึงตรัสให้นายฉันนะนำฉลองพระองค์ พระแสง และพระเกศาที่พระองค์ปลงออกนำกลับไปถวายพระเจ้าสุทโธทนะที่พระราชวัง
เมื่อเจ้าชายสิทธัตถะทรงตรัสรู้เป็นพระโคตมพุทธเจ้าและเสด็จกลับมากรุงกบิลพัสดุ์ นายฉันนะได้บวชเป็นพระสงฆ์ เนื่องจากพระฉันนะเป็นเพียงคนเดียวที่ตามเสด็จพระพุทธเจ้าขณะออกผนวช พระฉันนะจึงถือตัวและแสดงท่าทีเหนือกว่าพระสงฆ์รูปอื่น ๆ มักจะด่าพระสารีบุตรและพระโมคคัลลานะที่เป็นสองอัครสาวก แม้ว่าพระพุทธเจ้าจะตรัสตักเตือนพระฉันนะอยู่หลายครั้ง แต่พระฉันนะก็ยังคงด่าพระสงฆ์รูปอื่น ๆ ต่อไป ก่อนพระพุทธเจ้าปรินิพพาน พระองค์ทรงสั่งพระอานนท์ให้ลงพรหมทัณฑ์กับพระฉันนะ คือการให้พระสงฆ์รูปอื่น ๆ ไม่พูดจา ไม่สั่งสอน ไม่ว่ากล่าวตักเตือนใด ๆ กับพระฉันนะ หลังได้รับพรหมทัณฑ์ พระฉันนะรู้สึกสำนึกผิดในความประพฤติของตนเองถึงกับสลบไป 3 ครั้งแล้วจะขอให้ตนได้รับการอภัย ในที่สุดพระฉันนะก็บรรลุเป็นพระอรหันต์
ฮันกุกอิลโบ

ฮันกุกอิลโบ (เกาหลี: ; แปล เกาหลีรายวัน) เป็นหนังสือพิมพ์รายวันภาษาเกาหลีในโซล ประเทศเกาหลีใต้ ณ ค.ศ. 2017 หนังสือพิมพ์นี้มียอดจำหน่ายต่อวันประมาณ 213,200 ฉบับ
ตอนแรกตีพิมพ์โดยฮันกุกอิลโบมีเดียกรุป อย่างไรก็ตาม หลังเรื่องอื้อฉาวเกี่ยวกับการยักยอกทรัพย์ใน ค.ศ. 2013–2014 จึงขายให้กับ Dongwha Enterprise ผู้เป็นเจ้าของ"เดอะโคเรียไทมส์"
วังวัฒนธรรมชาติพันธุ์

วังวัฒนธรรมชาติพันธุ์  ตั้งอยู่ในเขตซีเฉิงของปักกิ่ง บนถนนฉางอานตะวันตก สร้างขึ้นในเดือนกันยายน ค.ศ. 1959 เป็นหนึ่งในสิบมหาอาคารและได้รับการขึ้นทะเบียนเป็นพิพิธภัณฑ์แห่งแรกจากทั้งหมด 55 แห่งในเมือง อาคารนี้เป็นที่ตั้งของพิพิธภัณฑ์ หอศิลป์ หอสมุด สถาบันศิลปะ โรงละคร เรือนรับรอง และสิ่งอำนวยความสะดวกอื่น ๆ โดยอยู่ภายใต้การบริหารของคณะกรรมการกิจการชาติพันธุ์แห่งรัฐของกรมงานแนวร่วม
สถาปัตยกรรม.
วังวัฒนธรรมชาติพัรธุ์สร้างขึ้นโดยจาง ปั๋ว ปรมาจารย์ด้านสถาปัตยกรรมร่วมสมัยของจีน ซึ่งมีผลงานที่โด่งดัง เช่น มหาศาลาประชาชน โรงแรมปักกิ่ง โรงแรมมิตรภาพและเรือนรับรองเตี้ยวยฺหวีไถ มีพื้นที่ 32,000 ตารางเมตร อาคารหลักมี 13 ชั้น สูง 67 เมตร ด้านทิศตะวันออกและตะวันตกแวดล้อมด้วยปีกอาคาร โดยมีโถงจัดแสดงกลางทอดยาวไปทางทิศเหนือ ภายนอกอาคารส่วนใหญ่เป็นสีขาว ประดับด้วยชายคากระเบื้องเคลือบสีน้ำเงินอมเขียวออมนกยูง ตัวอักษรเหนือทางเข้ามีความหมายว่า "ความเป็นปึกแผ่น" และ "ความก้าวหน้า"
หน้าที่.
ภารกิจของวังวัฒนธรรมคือการให้บริการและให้ความรู้แก่ชนกลุ่มน้อยทางวัฒนธรรมต่าง ๆ ของประเทศ คอลเล็กชันของวังวัฒนธรรมแห่งชาติประกอบด้วยวรรณกรรมและตำราวิทยาศาสตร์กว่า 60 ล้านเล่ม การจัดแสดงพื้นฐานสำหรับนิทรรศการ "ชุดวัฒนธรรมดั้งเดิมของจีน" และการแสดงละครจะเป็นศิลปะประจำชาติที่หลากหลายเป็นครั้งคราว ในช่วงไม่กี่ปีที่ผ่านมา อาคารแห่งนี้ยังได้จัดสรรพื้นที่นิทรรศการสำหรับนิทรรศการประเภทอื่น ๆ ที่จัดขึ้น
ใน ค.ศ. 1979 พิพิธภัณฑ์พระราชวังแห่งชาติได้เปลี่ยนชื่อเป็นหอวัฒนธรรมแห่งชาติ ภายในพิพิธภัณฑ์รวบรวมโบราณวัตถุทางวัฒนธรรมของชนกลุ่มน้อยในประเทศจีนเพื่อส่งเสริมวัฒนธรรมของชนกลุ่มน้อย งานสะสมขนาดใหญ่ทั้งศิลปะและหัตถกรรม เครื่องแต่งกาย เครื่องดนตรี และสิ่งของทางศาสนา แสดงให้เห็นถึงวัฒนธรรมของชาวจีนทุกกลุ่มชาติพันธุ์ และเป็นประจักษ์พยานในพัฒนาการทางประวัติศาสตร์ของทุกกลุ่มชาติพันธุ์#เปลี่ยนทาง
จงหฺวาหมินจู๋

จงหฺวาหมินจู๋ เป็นศัพท์การเมืองในลัทธิชาตินิยมจีนสมัยใหม่ที่เกี่ยวข้องกับแนวคิดเรื่องการสร้างชาติ ชาติพันธุ์ และเชื้อชาติในสัญชาติจีน โดยรวมแล้ว ศัพท์นี้หมายถึง 56 กลุ่มชาติพันธุ์ของจีน แต่การเป็นส่วนหนึ่งของ "จงฺหวาหมินจู๋" ไม่ได้หมายความว่าบุคคลนั้นจะต้องมีสัญชาติจีน  และดังนั้นจึงไม่มีภาระผูกพันที่จะต้องจงรักภักดีต่อสาธารณรัฐประชาชนจีน 
สาธารณรัฐจีนในยุคเป่ย์หยาง (ค.ศ. 1912–1927) ได้พัฒนาคำนี้ขึ้นเพื่ออธิบายถึงชาวจีนฮั่น ("ฮั่นจู๋") และกลุ่มชาติพันธุ์หลักอีกสี่กลุ่ม (แมนจู มองโกล หุย และทิเบต) โดยอิงตามหลักการห้าเชื้อชาติใต้หนึ่งสหภาพ ในทางกลับกัน ซุน ยัตเซ็นและก๊กมินตั๋งมองว่าศัพท์นี้เป็นการรวมกันของชาวฮั่นและชาวนอกฮั่นให้เป็นหนึ่งเดียว
สาธารณรัฐประชาชนจีนนำ "จงฺหวาหมินจู๋" มาใช้หลังอสัญกรรมของเหมา เจ๋อตง ศัพท์นี้ถูกใช้เพื่ออธิบายถึงชาวจีนฮั่นและกลุ่มชาติพันธุ์อื่น ๆ ว่าเป็นเสมือนครอบครัวจีนเดียวกัน ตั้งแต่ปลายทศวรรษ 1980 "จงฺหวาหมินจู๋" (中华民族; 'ประชาชาติจีน') ได้เข้ามาแทนที่ศัพท์ "จงกั๋วเหรินหมิน" (中国人民; 'ประชาชนจีน') เป็นสัญญาณบ่งชี้ถึงการเปลี่ยนแปลงนโยบายด้านเชื้อชาติและชนกลุ่มน้อย จากเดิมที่เป็นรัฐคอมมิวนิสต์ประชาชนพหุชาติไปสู่การเป็นรัฐชาติจีนพหุชาติพันธุ์แต่มีเอกลักษณ์ประจำชาติจีนเพียงหนึ่งเดียว 
หมายเหตุ.
<templatestyles src="Reflist/styles.css" />
รายชื่อเลขาธิการสภาผู้แทนราษฎรไทย

รายชื่อเลขาธิการสภาผู้แทนราษฎร
รายชื่อเลขาธิการสภาผู้แทนราษฎร.
รายชื่อเลขาธิการสภาผู้แทนราษฎรนั้น แบ่งเป็น 2 ช่วงคือ ช่วงที่ใช้ชื่อ เลขาธิการสภาผู้แทนราษฎร เปลี่ยนไปใช้ชื่อเลขาธิการรัฐสภา และกลับมาใช้ชื่อเลขาธิการสภาผู้แทนราษฎรเช่นเดิม ประกอบไปด้วย
ซาลง

ซาลง หรือ เสวนาสโมสร (salon) คือการรวมตัวของผู้คนซึ่งจัดโดยเจ้าภาพ การรวมตัวเหล่านี้มักเป็นไปตามนิยามของฮอริซ เกี่ยวกับเป้าหมายของบทกวีที่ว่า "เพื่อให้เกิดความเพลิดเพลินหรือเพื่อให้เกิดการศึกษา" (ภาษาละติน : "aut delectare aut prodesse") ซาลงในขนบธรรมเนียมของขบวนการวรรณกรรมและปรัชญาฝรั่งเศสในศตวรรษที่ 17 และ 18 ยังคงมีการจัดขึ้นอยู่จนถึงปัจจุบัน
ซาลงปรากฏขึ้นครั้งแรกในอิตาลี ในศตวรรษที่ 16 จากนั้นก็เฟื่องฟูในฝรั่งเศส ตลอดศตวรรษที่ 17 และ 18 และยังคงเฟื่องฟูในอิตาลีตลอดศตวรรษที่ 19
ฮอริซ

ควินตุส ฮอราติอุส ฟลักกุส (Quintus Horatius Flaccus; 8 ธันวาคม 65 ปีก่อนคริสตกาล – 27 พฤศจิกายน 8 ปีก่อนคริสตกาล) รู้จักกันทั่วไปในโลกผู้ใช้ภาษาอังกฤษในชื่อ ฮอริซ (Horace) เป็นกวีคีตกานท์ชั้นนำชาวโรมันในสมัยของจักรพรรดิเอากุสตุส (หรือที่รู้จักกันในชื่อออกเตเวียน) นักวาทศิลป์ ควินติเลียน มองว่าบทกวี "โอเดส" ของเขาเป็นบทเพลงละตินเพียงบทเดียวที่ควรค่าแก่การอ่าน "เขาสามารถเขียนได้อย่างสูงส่งในบางครั้ง แต่อัดแน่นด้วยเสน่ห์และความงาม มีความหลากหลายในลีลา และกล้าที่จะเลือกใช้คำอย่างมีความสุข"
ฮอริซยังสร้างสรรค์บทกวีหกคณะอันวิจิตรงดงาม ("Satires" และ "Epistles") และ บทกวีนิพนธ์ไอแอมบ์ที่เสียดสี ("Epodes") อีกด้วย บทกวีหกคณะเหล่านี้ล้วนเป็นผลงานที่ทั้งตลกขบขันและจริงจัง มีน้ำเสียงที่เป็นมิตร นำไปสู่การที่เพอร์เชียส นักเสียดสีสมัยโบราณ ให้ความเห็นว่า "ในขณะที่เขาหัวเราะกับเพื่อน โฮริซก็แอบชี้นิ้วไปยังข้อบกพร่องทุกข้อของเพื่อนนั้น และเมื่อได้รับอนุญาตให้เข้าไป เขาก็เล่นกับความรู้สึกลึก ๆ ในหัวใจ"
มุดซัฟฟาร์ ชะฮ์ที่ 1 แห่งเกอดะฮ์

ปาดูกา ซรี ซุลตัน มุดซัฟฟาร์ ชะฮ์ที่ 1 (สวรรคต 27 กรกฎาคม ค.ศ. 1179) เขียนตามแบบเป็น "พระองค์มหาวงศ์" เป็นกษัตริย์ในตำนานและกล่าวกันว่าเป็นสุลต่านแห่งเกอดะฮ์องค์แรกตามฮีกายัตมะโรงมหาวงศ์ พระองค์เป็นกษัตริย์ฮินดูองค์สุดท้ายแห่งลังกาสุกะที่มีฐานันดรเป็น "ซรี ปาดูกา มาฮาราจา ดูร์บาร์ ราจา" ก่อนขึ้นครองราชย์ หลังเข้ารับอิสลาม พระองค์จึงกลายเป็นผู้สถาปนารัฐสุลต่านเกอดะฮ์
กู้ภัยหัวใจสู้

กู้ภัยหัวใจสู้ เป็นละครโทรทัศน์ไทย ผลิตโดย เดอะ วัน เอ็นเตอร์ไพรส์, วัน สามสิบเอ็ด และ จันทร์ 25 บทประพันธ์และเค้าโครงเรื่องโดย น้ำผึ้งเดือน 8 บทโทรทัศน์โดย ดรีมทีม นำแสดงโดย กฤษกร กนกธร, รักษ์วนีย์ คำสิงห์, ศักราช ศรีวังพล, กฤตปภา เอกพิพัฒนา ร่วมด้วยนักแสดงมากฝีมืออย่างคับคั่ง ลินทร์พิตา จินดาภู, พัดชาพลอย เรือนดาหลวง, นวพล ภูวดล, อัญษนา บุรานันท์, อริศรา วงษ์ชาลี, วรพรต ชะเอม, มาฬิศร์ เชยโสภณ และ อู๊ด เป็นต่อ กำกับการแสดงโดย อัษฎาวุธ เหลืองสุนทร 
เรตติ้ง.
การตอบรับของละครเรื่องนี้ทั้งหมด 45 ตอนที่ได้ออกอากาศไป (เมื่อวันที่ 25 เมษายน พ.ศ. 2565 - 29 มิถุนายน พ.ศ. 2565) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 4.52
สีเขียว เรตติ้งที่มีอันดับสูงที่สุดในละครแต่ละตอนจะแสดงด้วย 
สีแดง เรตติ้งอันดับต่ำที่สุดในละครแต่ละตอนจะแสดงด้วย
สีน้ำเงิน เรตติ้งเฉลี่ยของละครจะแสดงด้วย
ปาฏิหาริย์รักร้อยปี

ปาฏิหาริย์รักร้อยปี เป็นละครโทรทัศน์ไทยแนวจินตนิยม ชายรักชาย ปี พ.ศ. 2567 นำแสดงโดยพิทยา แซ่ฉั่ว และกันตภณ จินดาทวีผล กำกับโดยวรวิทย์ ขัตติยโยธินและธนวัจน์ ปัญญารินทร์ ออกอากาศทุกวันพุธและพฤหัสบดี ตั้งแต่วันที่ 10 กรกฎาคม ถึง 8 สิงหาคม พ.ศ. 2567 ทางช่องวัน 31 และออกอากาศทั่วโลกบนแพลตฟอร์มโอทีทีเช่นเน็ตฟลิกซ์และ GagaOOLala
เรื่องย่อ.
ซาน ชาวจีนอพยพ ผู้ตกหลุมรักคุณวาด ลูกสาวของเจ้าพระยาผู้สูงศักดิ์ ความรักของพวกเขาเริ่มต้นขึ้นเมื่อเธอช่วยรักษาเขาหลังจากที่ได้รับบาดเจ็บสาหัสด้วย "ศิลา 5 สี" ในศาลเจ้าที่อุทิศให้กับเจ้าแม่ น่าเศร้าที่คุณวาดเสียชีวิตเนื่องจากความรักที่ไม่สมหวัง ซานพยายามใช้พลังของศิลา 5 สีเพื่อช่วยเธอ แต่ก็ไร้ผล วิธีเดียวที่พวกเขาจะได้อยู่ด้วยกันอีกครั้งคือซานต้องทำสัญญาเพื่อเป็นอมตะนานหนึ่งศตวรรษกับเจ้าแม่ เพื่อรอให้คุณวาดกลับมาเกิดใหม่ แต่ต้องแลกกับการที่เขาจะต้องทนทุกข์ทรมานทุกคืนวันพระจันทร์เต็มดวง หลังจากรอคอยอย่างอดทนมา 100 ปี ซานก็ได้พบกับวี ซึ่งเชื่อกันว่าเป็นคุณวาดที่กลับมาเกิดใหม่ อย่างไรก็ตาม วีเป็นผู้ชาย
พลวิชญ์ เกตุประภากร

พลวิชญ์ เกตุประภากร (25 มีนาคม พ.ศ. 2542—) ชื่อเล่น ปอนด์ มีชื่อจีนว่า จาง จินฉี เป็นนักแสดงและนายแบบลูกครึ่ง ไทย-จีน ผลงานเด่นของเขาได้แก่ "รักฉุดใจนายฉุกเฉิน", "Bangkok รัก Stories 2 ตอน ไม่เดียงสา" และ "เส้นลองจิจูดที่ 180 องศาลากผ่านเรา"และเป็นน้องชายของนรีกุล เกตุประภากร
การศึกษา.
พลวิชญ์เดินทางไปสิงคโปร์เพื่อเรียนต่อเมื่ออายุ 10 ขวบและอาศัยอยู่ที่นั่นเกือบ 7 ปีก่อนที่จะกลับมายังประเทศไทยดังนั้น นอกจากเขาจะพูดภาษาไทยแล้ว เขายังพูดภาษาจีนและภาษาอังกฤษได้อย่างคล่องแคล่วอีกด้วยเขาสำเร็จการศึกษาระดับปริญญาตรีวิศวกรรมศาสตรบัณฑิต สาขาวิศวกรรมสารสนเทศและการสื่อสาร (โครงการนานาชาติ) จากคณะวิศวกรรมศาสตร์ จุฬาลงกรณ์มหาวิทยาลัย ในเดือนตุลาคม พ.ศ. 2567 เขาสำเร็จการศึกษาระดับปริญญาโทสาขาบริหารธุรกิจจากคณะพาณิชยศาสตร์และการบัญชี จุฬาลงกรณ์มหาวิทยาลัย
ชีวิตส่วนตัว.
ด้านชีวิตส่วนตัว ปัจจุบันเขาคบหาดูใจกับจุฑาพิชญ์ อินทร์จันทร์ ซึ่งเป็นนักแสดงในสังกัดจีเอ็มเอ็มทีวีเช่นเดียวกัน
โรงแรมหมินจู๋

โรงแรมหมินจู๋ (#เปลี่ยนทาง , แปลตรงตัว "โรงแรมชนชาติ") ตั้งอยู่บนถนนฉางอานตะวันตก ในเขตซีเฉิง ปักกิ่ง ประเทศจีน เปิดให้บริการใน ค.ศ. 1959 และเป็นหนึ่งในสิบมหาอาคารของปักกิ่งในทศวรรษ 1950 และเคยต้อนรับคณะผู้แทนต่างประเทศมากมาย นอกจากนี้ยังเป็นสถานที่จัดงานแถลงข่าว โรงแรม 4 ดาว 10 ชั้นแห่งนี้มีห้องพัก 507 ห้อง
การ์โล โมลเฟ็ตตา

การ์โล โมลเฟ็ตตา (เกิด 15 กุมภาพันธ์ ค.ศ. 1984) เป็นนักกีฬาเทควันโดจากประเทศอิตาลีที่ได้เหรียญทองในโอลิมปิกฤดูร้อน 2012 ประเภทชาย +80 กก. เอาชนะ Anthony Obame จากกาบอง โมลเฟ็ตตาได้รับการตัดสินเป็นผู้ชนะหลังการแข่งขันจบลงด้วยผลเสมอ 9-9 โดยกรรมการตัดสินว่าโมลเฟ็ตตาเป็นฝ่ายชนะผ่านการพิจารณาจากความเหนือกว่า
ชีวประวัติ.
เขายังได้เหรียญทองในเทควันโดชิงแชมป์ยุโรป 2010
เหงียน คั้ญ

พลเอกพิเศษ เหงียน คั้ญ (8 พฤศจิกายน ค.ศ. 1927 – 11 มกราคม ค.ศ. 2013) เป็นนายทหารและนักการเมืองชาวเวียดนามใต้ เขาขึ้นสู่อำนาจในช่วงสั้น ๆ ในฐานะนายกรัฐมนตรีและประมุขแห่งรัฐสาธารณรัฐเวียดนามตั้งแต่เดือนมกราคม ค.ศ. 1964 หลังการยึดอำนาจคณะทหารปฏิวัติของนายพลเซือง วัน มิญ จนกระทั่งถูกขับออกจากอำนาจและเนรเทศออกนอกประเทศในเดือนกุมภาพันธ์ ค.ศ. 1965 เขาเป็นผู้บัญชาการทหารสูงสุดของกองทัพสาธารณรัฐเวียดนาม และมีส่วนเกี่ยวข้องกับเหตุการณ์รัฐประหารในประเทศเวียดนามใต้อยู่บ่อยครั้ง นับตั้งแต่ความพยายามรัฐประหารรัฐบาลโง ดิ่ญ เสี่ยม ใน ค.ศ. 1960
เขาเกิดที่จังหวัดจ่าวิญในโคชินไชนา บริเวณดินดอนสามเหลี่ยมปากแม่น้ำโขง เขาสำเร็จการศึกษาที่โรงเรียนฝรั่งเศสในกรุงไซ่ง่อน ก่อนที่จะเข้าร่วมเหวียตมิญ ซึ่งเป็นกองกำลังต่อต้านอาณานิคมฝรั่งเศส ใน ค.ศ. 1945 แต่ต่อมาได้ออกจากเหวียตมิญเพราะมองว่ากลุ่มมีความเป็นคอมมิวนิสต์ หลังจากการประชุมเจนีวาใน ค.ศ. 1954 เขาเข้าร่วมกองทัพบกสาธารณรัฐเวียดนาม โดยนับตั้งแต่ช่วงปลายทศวรรษ 1950 ถึงช่วงต้นทศวรรษ 1960 เขาก้าวสู่ตำแหน่งระดับสูงอย่างรวดเร็ว โดยได้ดำรงตำแหน่งผู้บัญชาการทหารในที่ราบสูงตอนกลางและมีส่วนเกี่ยวข้องในแผนทางทหารเพื่อกำจัดเหวียตกง
ในเดือนมกราคม ค.ศ. 1964 เหงียน คั้ญ นำกำลังทหารก่อรัฐประหารที่ไร้การนองเลือดต่อนายพลเซือง วัน มิญ ผู้ซึ่งขึ้นสู่อำนาจหลังจากการโค่นล้มรัฐบาลเสี่ยมใน ค.ศ. 1963 ในช่วงการปกครองของเขา คั้ญพยายามร่างรัฐธรรมนูญฉบับใหม่ ปราบปรามความขัดแย้งทางการเมือง และสร้างสมดุลระหว่างอิทธิพลจากสหรัฐอเมริกากับความรู้สึกชาตินิยม อย่างไรก็ดี การต่อต้านที่เพิ่มขึ้นจากทั้งนักเคลื่อนไหวชาวพุทธและเจ้าหน้าที่ทหารคู่แข่งได้บ่อนทําลายอํานาจของเขา โดยในเดือนกุมภาพันธ์ ค.ศ. 1965 กลุ่มนายพลบังคับเนรเทศเขา คั้ญจึงใช้ชีวิตที่เหลืออยู่ในต่างประเทศ โดยส่วนใหญ่อยู่ที่สหรัฐอเมริกา ซึ่งเขามีส่วนร่วมในกิจกรรมทางการเมืองของชาวเวียดนามต่างแดน คั้ญเสียชีวิตที่เมืองแซนโฮเซ รัฐแคลิฟอร์เนีย เมื่อ ค.ศ. 2013
จุฑาพิชญ์ อินทร์จันทร์

จุฑาพิชญ์ อินทร์จันทร์ ชื่อเล่น เจมี่ (เกิด 12 ธันวาคม พ.ศ. 2540) เป็นนักแสดงและนางแบบลูกครึ่งไทย–เยอรมันในสังกัดจีเอ็มเอ็มทีวีผลงานเด่นของเธอได้แก่ "ด้วยรักและหักหลัง"
ประวัติ.
จุฑาพิชญ์ อินทร์จันทร์ เกิดเมื่อวันที่ 12 ธันวาคม พ.ศ. 2540 โดยมีเชื้อสายไทยและเยอรมัน สำเร็จการศึกษาจากคณะนิเทศศาสตร์ จุฬาลงกรณ์มหาวิทยาลัย และยังได้เข้าร่วมฟุตบอลประเพณีจุฬาฯ-ธรรมศาสตร์อีกด้วย
เข้าสู่วงการ.
ตอนที่จุฑาพิชญ์อยู่ชั้นปี 2 คณะนิเทศศาสตร์ จุฬาลงกรณ์มหาวิทยาลัย เธอได้เป็นจุฬาคทากร ในฐานะรุ่นน้องของตะวัน วิหครัตน์ เขาแนะนำให้เธอไปออดิชั่นกับจีเอ็มเอ็มทีวี เธอเคยถ่ายโฆษณามาบ้างก่อนที่จะเซ็นสัญญากับจีเอ็มเอ็มทีวี ผลงานเด่นของเธอได้แก่ "ด้วยรักและหักหลัง" (2565), "รักของผม ขนมของคุณ" (2564) และ "เทวดาท่าจะรัก" (2563)
ชีวิตส่วนตัว.
ด้านชีวิตส่วนตัว ปัจจุบันเธอคบหาดูใจอยู่กับพลวิชญ์ เกตุประภากร
ฉันนี่แหละท่านขุนที่สวยที่สุด

ฉันนี่แหละท่านขุนที่สวยที่สุด เป็นละครโทรทัศน์ไทยแนวชายรักชาย ผลิตโดย เช้นจ์2561 นำแสดงโดย โอบนิธิ ลีลาเวชบุตร และ ศุภณัฐ เลาหะพานิช ดัดแปลงจากเว็บตูนชื่อเดียวกันของ ยืนกินปากกาที่ท่าพระ
ละครออกอากาศครั้งแรกเมื่อวันที่ 1 สิงหาคม พ.ศ. 2568 ทุกวันศุกร์ เวลา 22.15 น. ทางช่องวัน 31
เรื่องย่อ.
หลังจาก พรินซ์ นักแสดงชื่อดังเปิดเผยว่าตัวเองเป็นเพศทางเลือก ความนิยมของเขาก็พุ่งสูงขึ้นอย่างรวดเร็ว ไม่นานหลังจากที่เขาขึ้นสู่จุดสูงสุดของชีวิต วันหนึ่งเขาตื่นขึ้นมากลับพบว่าตนเองได้ย้อนเวลากลับไปในอดีต และกลายเป็นเจ้าชายวรเดช เพื่อที่จะกลับไปยังโลกปัจจุบัน เขาจำเป็นต้องไขปริศนาชาติกำเนิดของวรเดชให้ได้
ระเบิดมาร์ค 82

มาร์ค 82 (Mark 82) หรือย่อเป็น MK-82 เป็นระเบิดอเนกประสงค์ไม่นำวิถีขนาด 500 ปอนด์ ซึ่งอยู่ในระเบิดตระกูลมาร์ค 80 ของสหรัฐอเมริกา โดยทั่วไปจะบรรจุดินระเบิดไตรโทนัล แต่บางครั้งก็มีการใช้ส่วนผสมชนิดอื่นแทน
กองทัพอากาศไทยได้รับสิทธิให้ผลิต MK-82 เพื่อใช้งานเองตั้งแต่ปี 1977
ลักษณะ.
MK-82 มีน้ำหนักมาตรฐาน 500 ปอนด์ (230 กิโลกรัม) ทำให้มันเป็นหนึ่งในระเบิดที่มีขนาดเล็กที่สุดในปัจจุบัน และเป็นหนึ่งในอาวุธที่ถูกทิ้งจากอากาศมากที่สุดในโลก แม้ว่าน้ำหนักมาตรฐานจะอยู่ที่ 500 ปอนด์ แต่น้ำหนักจริงจะแตกต่างกันไปตามการติดตั้งอุปกรณ์ ตั้งแต่ 510–570 ปอนด์ (230-260 กิโลกรัม) 
โครงสร้างของลูกระเบิดเป็นปลอกเหล็กทรงเพรียว ภายในบรรจุดินระเบิดไตรโทนอลน้ำหนัก 192 ปอนด์ (87 กิโลกรัม) MK-82 สามารถติดตั้งชุดครีบหาง ชนวน และอุปกรณ์หน่วงความเร็วได้หลายแบบเพื่อใช้ในวัตถุประสงค์ที่ต่างกัน 
ชุดอุปกรณ์นำวิถี.
MK-82 สามารถติดตั้งชุดอุปกรณ์นำวิถี (Guidance Kit) ได้หลายรุ่นจากหลายประเทศ เพื่อเปลี่ยนจากระเบิดไม่นำวิถีให้เป็นระเบิดนำวิถี ตัวอย่างเช่น
จังหวัดปาวีอา

จังหวัดปาวีอา ตั้งอยู่ในแคว้นลอมบาร์เดีย ประเทศอิตาลี เมืองเอกคือปาวีอา
จังหวัดปาวีอามีพื้นที่ครอบคลุมภูมิประเทศหลากหลาย ทั้งที่ราบลุ่มแม่น้ำโปและแม่น้ำตีชีโน ไปจนถึงเนินเขาโอลเตรโป ปาเวเซใกล้เทือกเขาแอเพนไนน์ พื้นที่แบ่งออกเป็นสามส่วนหลัก ได้แก่ ลอมเมลลินา (Lomellina) ปาวีเอเซ (Pavese) และโอลเตรโปปาเวเซ (Oltrepò Pavese) โดยที่ราบครอบคลุมกว่า 74% ของพื้นที่ทั้งหมด ซึ่งเหมาะกับการเกษตร โดยเฉพาะนาข้าวในลอมเมลลินา ที่มีเครือข่ายคลองหนาแน่นและเป็นแหล่งผลิตข้าวสำคัญ
ประวัติศาสตร์ของจังหวัดมีศูนย์กลางอยู่ที่เมืองปาวีอา เดิมเป็นเมืองโรมันชื่อ “ตีซีนุม” (Ticinum) ตั้งอยู่ใกล้จุดบรรจบของแม่น้ำตีชีโนกับแม่น้ำโป ต่อมาในคริสต์ศตวรรษที่ 6 เมืองถูกชาวลอมบาร์ดยึดครอง และได้รับสถานะเป็นเมืองหลวงของอาณาจักรชาวลอมบาร์ดในปี 572 จนกระทั่งอาณาจักรถูกชาร์เลอมาญพิชิตในปี 774 ในยุคกลาง ปาวีอาเป็นศูนย์กลางการศึกษาและกฎหมาย โดยมหาวิทยาลัยปาวีอาก่อตั้งขึ้นอย่างเป็นทางการในปี 1361 แต่มีรากฐานจากสำนักกฎหมายตั้งแต่ปี 825
เศรษฐกิจของจังหวัดเน้นเกษตรกรรมคุณภาพสูง โดยโอลเตรโป ปาเวเซเป็นแหล่งผลิตไวน์สำคัญ และมีไวน์ “Oltrepò Pavese Metodo Classico” ได้รับการรับรอง DOCG อุตสาหกรรมรองเท้าในเมืองวีเจวาโนก็มีชื่อเสียงระดับประเทศและเป็นฐานการผลิตสำคัญตั้งแต่สมัยใหม่ตอนต้น ปัจจุบัน จังหวัดยังพัฒนาเศรษฐกิจฐานความรู้ผ่านกลุ่มวิจัยและเทคโนโลยีชีวการแพทย์ที่เชื่อมโยงกับมหาวิทยาลัยปาวีอา
อีกอร์ ซีกอร์สกี

อีกอร์ อีวาโนวิช ซีกอร์สกี  เป็นวิศวกรการบินชาวรัสเซีย ซึ่งต่อมาอพยพไปอเมริกา
ชีวิตในรัสเซีย.
ซีกอร์สกีเกิดเมื่อวันที่ 25 พฤษภาคม ค.ศ. 1889 ที่เคียฟ จักรวรรดิรัสเซีย (ปัจจุบันอยู่ในประเทศยูเครน) เขาเป็นบุตรของนักจิตวิทยาและอาจารย์มหาวิทยาลัย และมารดาซึ่งเป็นแพทย์ เขาหลงใหลในวิทยาศาสตร์และการบินตั้งแต่เยาว์วัย ซีกอร์สกีเริ่มต้นจากการสร้างเฮลิคอปเตอร์ด้วยตนเองตั้งแต่อายุ 12 ปี โดยสร้างแบบจำลองขับเคลื่อนด้วยยาง แต่ยังไม่สามารถบินได้อย่างแท้จริง ต่อมาเขาศึกษาด้านวิศวกรรมในปารีสและเคียฟ และพัฒนาการบินของตนอย่างเป็นทางการ เขาสร้าง S‑5 ซึ่งเป็นเครื่องบินรุ่นแรกที่บินได้อย่างประสบความสำเร็จ และได้รับใบอนุญาตนักบินจากสหพันธ์เดินอากาศระหว่างประเทศ (FAI) เลขที่ 64 ￼ ￼
ในปี 1913 ซีกอร์สกีสร้าง Russky Vityaz (S‑21) ซึ่งถือเป็นเครื่องบินแบบสี่เครื่องยนต์ลำแรกของโลก และต่อยอดพัฒนาเป็น Ilya Muromets เครื่องบินโดยสารขนาดใหญ่ที่ต่อมาใช้เป็นเครื่องบินทิ้งระเบิดในสงครามโลกครั้งที่หนึ่ง ￼ 
ชีวิตในสหรัฐ.
หลังการปฏิวัติรัสเซียในปี 1917 บอลเชวิคมีนโยบายปฏิเสธกลุ่มชนชั้นกลางและผู้เชี่ยวชาญ รวมถึงจำกัดเสรีภาพทางวิชาการและศาสนา ซีกอร์สกีซึ่งเป็นผู้เคร่งศาสนาและต่อต้านแนวคิดคอมมิวนิสต์ จึงอพยพไปสหรัฐอเมริกาในปี 1919 เขาเดินทางถึงนครนิวยอร์กโดยเริ่มจากศูนย์ ทั้งไม่มีเงินทุน ไม่มีชื่อเสียงในอเมริกา และภาษาอังกฤษที่ไม่แข็งแรง เขาทำงานเป็นอาจารย์สอนคณิตศาสตร์และฟิสิกส์ ที่โรงเรียนรัสเซียพลัดถิ่นในนิวยอร์ก และเป็นวิศวกรตามโอกาสที่ได้รับ
ตลอดสามปีแรกในอเมริกา เขาร่วมกิจกรรมกับกลุ่มชาวรัสเซียพลัดถิ่น ซึ่งมีทั้งนักวิชาการ วิศวกร และศิลปิน (เช่น เซียร์เกย์ รัคมานีนอฟ) ต่อมาในปี 1923 เขาได้รับแรงสนับสนุนทางการเงินจากเพื่อนร่วมชาติซึ่งเชื่อมั่นในศักยภาพของเขา เขาจึงก่อตั้งบริษัทซีกอร์สกีแอร์คราฟท์ที่นครนิวยอร์ก จากนั้นเริ่มพัฒนาเครื่องบินขับน้ำข้ามมหาสมุทร เช่น S‑42 ที่ใช้โดยสายการบินแพนแอม
ต่อมาเขาหันกลับมาพัฒนาเฮลิคอปเตอร์อีกครั้ง ในปี 1939 เขาออกแบบ Vought‑Sikorsky VS‑300 ซึ่งเป็นเฮลิคอปเตอร์ที่ประสบความสำเร็จในสหรัฐ ใช้ระบบใบพัดหลักเดียวและใบพัดหางเชิงเดียว ซึ่งกลายเป็นมาตรฐานของเฮลิคอปเตอร์ยุคหลังจากนั้นในปี 1942 เขาผลิต R‑4 เฮลิคอปเตอร์ลำแรกที่ผลิตจำนวนมากของโลก เฮลิคอปเตอร์รุ่นแรกของโลกที่ผลิตในเชิงพาณิชย์ ซึ่งใช้โดยกองทัพสหรัฐในสงครามโลกครั้งที่สอง ถือเป็นการวางรากฐานของเทคโนโลยีเฮลิคอปเตอร์ในยุคต่อมา
อีกอร์ ซีกอร์ส ถึงแก่กรรมวันที่ 26 ตุลาคม 1972 ณ เมืองอีสตัน รัฐคอนเนตทิคัต
พิพิธภัณฑ์การทหารแห่งการปฏิวัติประชาชนจีน

พิพิธภัณฑ์การทหารแห่งการปฏิวัติประชาชนจีน เป็นพิพิธภัณฑ์การทหารแห่งชาติของจีน ตั้งอยู่ในเขตไห่เตี้ยน ปักกิ่ง การจัดแสดงส่วนใหญ่มุ่งเน้นไปที่ยุทโธปกรณ์ทางทหารและโบราณวัตถุทางวัฒนธรรมที่สะท้อนประวัติศาสตร์การทหารของกองทัพปลดปล่อยประชาชน ประวัติศาสตร์การทหารจีนทั้งในสมัยโบราณและสมัยใหม่ และประวัติศาสตร์การทหารของโลก
ประวัติศาสตร์.
พิพิธภัณฑ์แห่งนี้เป็นหนึ่งในสิบมหาอาคารที่สร้างขึ้นเพื่อเฉลิมฉลองครบรอบ 10 ปีการก่อตั้งสาธารณรัฐประชาชนจีน#เปลี่ยนทาง การก่อสร้างพิพิธภัณฑ์เริ่มต้นใน เดือนตุลาคม ค.ศ. 1958 และแล้วเสร็จในเดือนสิงหาคม ค.ศ. 1960 ซึ่งเป็นช่วงที่เปิดใช้งาน วันที่ 12 มีนาคม ค.ศ. 1959 โดยได้รับการอนุมัติจากคณะกรรมการการทหารส่วนกลางของพรรคคอมมิวนิสต์จีน จึงได้รับการตั้งชื่ออย่างเป็นทางการว่าพิพิธภัณฑ์การทหารแห่งการปฏิวัติประชาชนจีน (ซึ่งต่อไปนี้จะเรียกว่าพิพิธภัณฑ์การทหาร) ประธานเหมา เจ๋อตงเป็นผู้จารึกชื่อพิพิธภัณฑ์ และในวันที่ 1 สิงหาคม ค.ศ. 1960 ได้เปิดให้สาธารณชนเข้าชมอย่างเป็นทางการในวันกองทัพ
พิพิธภัณฑ์ได้รับการปรับปรุงบูรณะครั้งใหญ่ในช่วง ค.ศ. 2012–2017 และเปิดทำการอีกครั้งพร้อมกับห้องโถงกลางที่ใหญ่ขึ้น ซึ่งใช้จัดแสดงอากาศยานและขีปนาวุธ การปรับปรุงครั้งนี้ทำให้พื้นที่จัดแสดงขยายเพิ่มขึ้นอย่างมาก จาก 60,000 เป็น 159,000 ตารางเมตร
ของสะสม.
พิพิธภัณฑ์มีทั้งหมดสี่ชั้น ประกอบด้วยสิบห้องโถง ซึ่งห้องโถงที่ใหญ่ที่สุดคือโถงอาวุธ ภายในโถงมีการจัดแสดงอาวุธโบราณจำนวนมากที่จัดแสดงทั้งอาวุธในประเทศและต่างประเทศ รวมถึงดาบ อาวุธเล็ก ปืนใหญ่ รถถัง รถลำเลียงพลหุ้มเกราะ อาวุธต่อต้านอากาศยาน เครื่องบินขับไล่ไอพ่น จรวดและเครื่องยิงจรวด และขีปนาวุธร่อน สำหรับอาวุธต่างประเทศนั้นประกอบด้วยรถถังของโซเวียตที่ซื้อหรือได้รับบริจาคในช่วงทศวรรษ 1950 และ 1960 อาวุธของญี่ปุ่นที่ยึดได้ระหว่างสงครามจีน–ญี่ปุ่นครั้งที่สอง อาวุธของอเมริกาที่ยึดได้จากก๊กมินตั๋งระหว่างสงครามกลางเมืองจีน และจากกองกำลังสหประชาชาติระหว่างสงครามเกาหลี นอกจากนี้ โถงอาวุธยังจัดแสดงอุปกรณ์จากโครงการอวกาศของจีน เช่น ดาวเทียมและแคปซูลอวกาศสองที่นั่ง
ด้วยข้อยกเว้นสองส่วน ห้องโถงอื่น ๆ ส่วนใหญ่เป็นนิทรรศการทางประวัติศาสตร์ ซึ่งเป็นการผสมผสานระหว่างประติมากรรมปูนปลาสเตอร์ แผนที่ ภาพวาด สิ่งประดิษฐ์ ภาพยนตร์ และป้ายอธิบาย (เป็นภาษาจีน โดยบางส่วนมีการแปลเป็นภาษาอังกฤษ) ห้องโถงอีกเก้าแห่งประกอบด้วย:
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เชิงอรรถ.
<templatestyles src="Reflist/styles.css" />
ฟาร์รุค ฮาซานอฟ

ฟาร์รุค ฮาซันโซดา (เกิดวันที่ 20 กรกฎาคม ค.ศ. 1998) หรือชื่อในวงการ ฟาร์รุค ฮาซานอฟ เป็นนักร้องชาวทาจิกิสถาน เขาเป็นผู้ชนะการแข่งขัน "นืย-คา,วเซ วเมสเต" ผ่านทางสถานีโทรทัศน์รอซิยาห์-1 เมื่อปี 2023 เขาจะเป็นตัวแทนของทาจิกิสถานในการประกวดเพลงอินเตอร์วิชันปี 2025 ด้วยเพลง "โกรี!"
ประวัติ.
ฮาซานอฟเกิดเมื่อวันที่ 20 กรกฎาคม ค.ศ. 1998 ที่เมืองดูชานเบ เขาเริ่มเป็นที่รู้จักในฐานะนักร้องหลังจากเข้าถึงรอบชิงชนะเลิศของการแข่งขัน "เซนทรัลเอเชียก็อตทาเลนท์"
ฮาซานอฟคว้าชัยชนะในการแข่งขันร้องเพลง "นืย-คา,วเซ วเมสเต" ฤดูกาลที่ 5 ผ่านทางสถานีโทรทัศน์รอซิยาห์-1 ของสหพันธรัฐรัสเซีย โดยคว้ารางวัลกรังด์ปรีซ์และเงินรางวัล 5,000,000 รูเบิลรัสเซีย
ทักษะการร้องเพลงอันยอดเยี่ยมของฟาร์รุคเป็นที่ชื่นชมอย่างมากจากนักร้องชื่อดังชาวรัสเซีย อาทิ ฟิลิป คิร์คอรอฟ, นิโคไล บาสคอฟ, เซียร์เกย์ ลาซาเรฟ และศิลปินอื่น ๆ
จิตสังหาร (ละครโทรทัศน์ปี พ.ศ. 2564)

จิตสังหาร  เป็นละครโทรทัศน์ไทยแนวโลดโผน จินตนิยม ออกอากาศทางช่องวัน 31 ตั้งแต่วันที่ 14 มิถุนายน ถึง 19 กรกฎาคม พ.ศ. 2564 ละครเรื่องนี้เป็นการสร้างใหม่จากละครโทรทัศน์ชื่อเดียวกันเมื่อปี พ.ศ. 2545 นำแสดงโดยธิติ มหาโยธารักษ์, โอบนิธิ วิวรรธนวรางค์ และ ภัทรศยา เครือสุวรรณศิริ
เรื่องย่อ.
เรื่องราวของ ดร. ทัศน์ไท ธนวันต์ (ธิติ มหาโยธารักษ์) นักธุรกิจหนุ่มไฟแรงและทายาทมหาเศรษฐีที่รอดชีวิตจากอุบัติเหตุได้อย่างปาฏิหาริย์ อุบัติเหตุครั้งนี้ทำให้ทัศน์ไทมีความสามารถพิเศษในการอ่านใจผู้คนเพียงแค่สบตา อย่างไรก็ตาม เขาถูกกล่าวหาว่าเป็นฆาตกรที่ฆ่าเจ้าหน้าที่ตำรวจ ซึ่งบังคับให้เขาต้องทำทุกวิถีทางเพื่อพิสูจน์ความบริสุทธิ์ของตัวเอง
รถถังกงเฉิน

รถถังกงเฉิน  เป็นชื่อเรียกที่จีนใช้เรียกรถถังขนาดกลางไทป์ 97 ชินโฮโตะชิฮะที่ผลิตโดยญี่ปุ่นซึ่งถูกนำมาใช้ในกองทัพปลดปล่อยประชาชน เป็นรถถังคันแรกที่กองทัพปลดปล่อยประชาชนใช้ และได้เข้าร่วมรบในสงครามกลางเมืองจีนเพื่อต่อสู้กับกองทัพปฏิวัติแห่งชาติ
ประวัติศาสตร์.
หลังสิ้นสุดสงครามจีน–ญี่ปุ่นครั้งที่สองในเดือนตุลาคม ค.ศ. 1945 รถถังขนาดกลางไทป์ 97 ชิฮะ ซึ่งเป็นของกองทัพจักรวรรดิญี่ปุ่นแต่เดิม ยังคงหลงเหลืออยู่ในจีนจำนวนมากหลังญี่ปุ่นยอมจำนน เนื่องจากสงครามได้ยุติลงทันที รถถังส่วนใหญ่ถูกส่งมอบให้กับกองกำลังของก๊กมินตั๋ง แต่กองกำลังคอมมิวนิสต์จีนทางตะวันออกเฉียงเหนือของประเทศได้ค้นพบรถถังสองคันที่คลังแสงของกองทัพจักรวรรดิญี่ปุ่นในเฉิ่นหยาง รถถังเหล่านี้เป็นรุ่นที่ได้รับการอัปเกรดของไทป์ 97 ซึ่งรู้จักกันในชื่อไทป์ 97 ชินโฮโตะชิฮะ โดยมีป้อมปืนที่ใหญ่ขึ้นและติดตั้งปืนใหญ่หลักไทป์ 1 ขนาด 47 มม.
รถถังสองคันได้รับรหัส 101 และ 102 และถูกยึดมาพร้อมกับกลุ่มเจ้าหน้าที่เทคนิคชาวญี่ปุ่น อย่างไรก็ตาม เจ้าหน้าที่เทคนิคชาวญี่ปุ่นได้ก่อการจลาจลและก่อวินาศกรรมรถถัง 101 ทำให้เหลือเพียงคัน 102 ที่ยังคงใช้งานได้ ซึ่งฝ่ายคอมมิวนิสต์สามารถเคลื่อนย้ายไปยังพื้นที่ที่อยู่ภายใต้การควบคุมของตนได้อย่างปลอดภัย วันที่ 1 ธันวาคม ค.ศ. 1945 หมู่รถถังแรกของกองทัพปลดปล่อยประชาชน ซึ่งมีชื่อว่า กองพลน้อยรถถังพิเศษตะวันออกเฉียงเหนือ  ได้ถูกก่อตั้งขึ้นในเฉิ่นหยาง โดยมีสมาชิกเพียง 30 นายและรถถังหนึ่งคัน
เมื่อสงครามกลางเมืองทวีความรุนแรงขึ้นจนกลายเป็นความขัดแย้งเต็มรูปแบบใน ค.ศ. 1946 กำลังรถถังของกองทัพปลดปล่อยประชาชนได้พัฒนาไปสู่การตั้งกรมรถถังตะวันออกเฉียงเหนือ  โดยมีกำลังหลักเป็นรถถังไทป์ 97 ชิฮะ ในช่วงยุทธการที่จิ่นโจวใน ค ศ. 1948 รถถังหมายเลข 102 ได้นำการโจมตีทะลวงแนวป้องกันของกองกำลังก๊กมินตั๋ง เปิดทางให้ทหารราบของฝ่ายคอมมิวนิสต์รุกคืบเข้าไป หลังการรบ ต่ง ไหลฝู (董來扶) พลขับ และอู๋ เพ่ย์หลง (吳佩龍) พลปืนกล ได้รับการยกย่องเป็น "ชั้นหนึ่ง" และรถถังหมายเลข 102 ได้รับการเปลี่ยนชื่อเป็น "กงเฉิน"
หลังจากนั้น กงเฉินได้เข้าร่วมในการทัพเหลียวเชินและการทัพเทียนจิน และขับเข้าไปในกำแพงเมืองเป่ย์ผิงเมื่อวันที่ 3 กุมภาพันธ์ ค.ศ. 1949 ในวันที่ 1 ตุลาคม ค.ศ. 1949 ซึ่งมีการก่อตั้งสาธารณรัฐประชาชนจีน กงเฉินยังเป็นรถถังนำในการสวนสนามที่จัตุรัสเทียนอันเหมิน
ในช่วงสงครามเกาหลี เมื่อจีนได้รับรถถังที่ผลิตโดยสหภาพโซเวียตมากขึ้น รถถังที่ผลิตจากญี่ปุ่นก็ถูกถอนออกจากแนวรบและจำกัดให้ใช้เป็นยานพาหนะสำหรับฝึกซ้อม ใน ค.ศ. 1959 กงเฉินถูกปลดประจำการอย่างเป็นทางการและถูกเก็บรักษาไว้ที่พิพิธภัณฑ์การทหารแห่งการปฏิวัติประชาชนจีน
ลักษณะเฉพาะ.
กงเฉินได้รับการปรับปรุงหลายอย่างในระหว่างที่อยู่กับกองทัพปลดปล่อยประชาชน รวมถึงการขยายแผ่นเกราะด้านหน้าส่วนล่างให้ยาวขึ้นไปจนถึงล้อขับเคลื่อน และการถอดแผ่นเกราะด้านข้างตรงส่วนที่ติดตั้งเครื่องยนต์ออก มีรายงานว่าไทป์ 97 บางคันในกองทัพปลดปล่อยประชาชนเคยติดตั้งเครื่องยนต์คาร์กิว V-2 ขนาด 500 แรงม้าในช่วงเวลาสั้น ๆ แต่รถถังที่จัดแสดงทั้งหมดได้ถูกถอดเครื่องยนต์ออกแล้ว
ขณะที่กองทัพจักรวรรดิญี่ปุ่นจัดประเภทรถถังไทป์ 97 ชิฮะเป็นรถถังขนาดกลาง แต่กองทัพปลดปล่อยประชาชนซึ่งได้รับอิทธิพลอย่างมากจากหลักการทางทหารของโซเวียต ได้จัดประเภทรถถังนี้เป็นรถถังเบาในเอกสารทางการ
สโมสรฟุตบอลราษีไศล ยูไนเต็ด ในฤดูกาล 2568–2569

ฤดูกาล 2568–2569 เป็นฤดูกาลที่ 7 ของ สโมสรฟุตบอลราษีไศล ยูไนเต็ด ในการลงแข่งขันฟุตบอลรายการของสมาคมฟุตบอลแห่งประเทศไทย โดยนับเป็นฤดูกาลที่สี่ของสโมสรในการแข่งขันระดับลีกอาชีพ ในฤดูกาลนี้สโมสรลงแข่งขันในระดับไทยลีก 2เป็นฤดูกาลแรก หลังจากเลื่อนชั้นขึ้นมาจากไทยลีก 3
"ข้อมูล ณ วันที่ 31 สิงหาคม พ.ศ. 2568"
"สถิติการลงสนามและการยิงประตูรวมการแข่งขันทุกรายการ"
 "ณ วันที่ 31 สิงหาคม 2568"
มือปราบจ้าวอินทรี

มือปราบจ้าวอินทรี  เป็นละครโทรทัศน์ฮ่องกงแนวอาชญากรรมปี ค.ศ. 1982 ผลิตโดยทีวีบี นำแสดงโดยหลิว เต๋อหัว ซึ่งรับบทนำเป็นครั้งแรกทำให้เขามีชื่อเสียงทันที นับแต่นั้นเป็นต้นมา เส้นทางอาชีพนักแสดงของหลิวก็เริ่มก้าวหน้าอย่างรวดเร็ว เพลงประกอบละครชื่อว่า "Being at a High Game" (胸懷大志) ทำนองและเรียบเรียงโดยกู้ เจียฮุย เนื้อร้องเขียนโดยหวง จ้าน และขับร้องโดย Willie Fung
เนื้อเรื่อง.
เจียง ต้าเหว่ย์ (หลิว เต๋อหัว) เป็นนักศึกษาที่ตัดสินใจเข้าเรียนในโรงเรียนนายร้อยตำรวจ และต่อมาได้กลายเป็นสายสืบที่แฝงตัวเข้าไปเป็นผู้ช่วยของพ่อค้ายาเสพติดรายใหญ่ หลังจากทำงานหนักมาเป็นเวลานาน เจียงได้รวบรวมหลักฐานจำนวนมากเพื่อสั่งฟ้องพ่อค้ายาเสพติด ในที่สุดเขาก็ทำภารกิจสำเร็จและนำพ่อค้ายาเสพติดเข้าสู่กระบวนการยุติธรรม
แม่น้ำอีซา

อีซา  เป็นแม่น้ำสาขาฝั่งซ้ายของแม่น้ำตีซา ในประเทศโรมาเนียตอนเหนือ มีต้นธารอยู่ในเทือกเขารอดนา และไหลบรรจบเข้ากับแม่น้ำตีซาใกล้กับนครซีเญตู มาร์มัตซีเยในเทศมณฑลมารามูเรช แม่น้ำไหลผ่านคอมมูนเซอเกล, เซอลิชเตยา เด ซุส, ดรากอมีเรชต์, บอกดัน วอเดอ, ชีวิว, รอซัฟเลยา, ซเตริมตูรา, เบอร์ซานา, ออนเชสต์, วาดู อีเซ และซีเญตู มาร์มัตซีเย พื้นที่ชุ่มน้ำของอีซามีขนาด #เปลี่ยนทาง ด้วยความความแม่น้ำรวม
นเรศ ธำรงค์ทิพยคุณ

นเรศ ธำรงค์ทิพยคุณ เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัดเชียงใหม่ครั้งแรกในปี พ.ศ. 2566 เคยดำรงตำแหน่งผู้ช่วยรัฐมนตรีประจำนายกรัฐมนตรี ปฏิบัติหน้าที่กระทรวงเกษตรและสหกรณ์
ประวัติ.
นเรศ จบการศึกษาปริญญาตรีรัฐศาสตร์การเมืองการปกครอง มหาวิทยาลัยรามคำแหง พ.ศ. 2531 ก่อนที่จะเรียนจบปริญญาโทรัฐศาสตรมหาบัณฑิต (การเมืองการปกครอง) รุ่น 1 มหาวิทยาลัยสุโขทัยธรรมาธิราช พ.ศ. 2549 และผ่านหลักสูตรผู้บริหารภาครัฐและกฎหมายมหาชน สถาบันพระปกเกล้า
การทำงาน.
นเรศ ธำรงค์ทิพยคุณ เคยทำงานการเมืองโดยติดตามพลตรี อินทรัตน์ ยอดบางเตย อดีตสมาชิกวุฒิสภา ต่อมาเขาลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขตเลือกตั้งที่ 8 จังหวัดเชียงใหม่ ในสังกัดพรรคพลังประชารัฐ แต่ไม่ได้รับเลือกตั้ง หลังจากนั้นได้รับแต่งตั้งเป็นผู้ช่วยรัฐมนตรีประจำนายกรัฐมนตรี ปฏิบัติหน้าที่กระทรวงเกษตรและสหกรณ์
ในปี 2565 นเรศและกลุ่มธรรมนัส ได้ย้ายไปสังกัดพรรคเศรษฐกิจไทย แต่ก็ย้ายกลับพรรคพลังประชารัฐ ในเวลาต่อมา จนกระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาลงสมัครรับเลือกตั้งอีกครั้ง และได้รับเลือกตั้งเป็นสมาชิกสภาผู้แทนราษฎรสมัยแรก เป็น ส.ส.หนึ่งเดียวของพรรคพลังประชารัฐที่เอาชนะการเลือกตั้งในพื้นที่จังหวัดเชียงใหม่
สมาชิกสภาผู้แทนราษฎร.
นเรศ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ไตรโทนัล

ไตรโทนัล (Tritonal) เป็นวัตถุระเบิดซึ่งประกอบด้วยส่วนผสมทีเอ็นที 80% และผงอะลูมิเนียม 20% ส่วนผสมนี้พัฒนาตั้งแต่ช่วงสงครามโลกครั้งที่สองและยังใช้แพร่หลายในตระกูลระเบิดของสหรัฐ เช่นระเบิดตระกูลมาร์ค 80 รวมถึงระเบิดนำวิถี 
คุณลักษณะสำคัญของไตรโทนัลคือหล่อเทได้ดี มีเสถียรภาพที่เหมาะแก่การเก็บดำรงสภาพ และให้พลังงานระเบิดรวมสูงกว่าทีเอ็นที ทำให้เป็นทางเลือกมาตรฐานในภารกิจโจมตีพื้นที่และเป้าหมายแข็งแรง
รายชื่อตอนในที่พักและอาหารสำหรับภูตพราย ณ ดินแดนคาคุริโยะ

"ที่พักและอาหารสำหรับภูตพราย ณ ดินแดนคาคุริโยะ" เป็นซีรีส์อนิเมะทางโทรทัศน์ที่สร้างจากไลท์โนเวลที่เขียนโดยมิโดริ ยูมะ และวาดภาพประกอบโดย Laruha ซีรีส์นี้ได้รับการประกาศเมื่อเดือนพฤศจิกายน พ.ศ. 2560 และกำกับโดยโยชิโกะ โอคุดะจากสตูดิโอกอนโซะ โดยมีบทที่เขียนโดยโทโมโกะ คอนปารุ ออกแบบตัวละครโดยโยโกะ ซาโตะ และแต่งเพลงโดยทาคุโร อิงะ ออกอากาศตั้งแต่วันที่ 2 เมษายน จนถึงวันที่ 24 กันยายน พ.ศ. 2561 ทางช่องโตเกียวเอ็มเอ็กซ์และช่องบีเอส ฟูจิ โดยออกอากาศจำนวน 2 คอร์ส มีทั้งหมด 26 ตอนในรูปแบบ DVD/Blu-ray ในจำนวน 9 แผ่นเพลงเปิดเพลงแรกของเรื่องคือ Tomoshibi no Manimani (灯火のまにまに) ร้องโดยนาโอะ โทยามะ และเพลงปิดเพลงแรกของเรื่องคือ Sai -color- (彩 -color-) ร้องโดยมานามิ นูมากูระ เพลงเปิดเพลงที่สองของเรื่องคือ Utsushiyo no Yume (ウツシヨノユメ, ความฝันแห่งโลกชั่วคราว) ร้องโดยนาโนะ และเพลงปิดเพลงที่สองของเรื่องคือ Shiranai Kimochi (知らない気持ち, ความรู้สึกที่ไม่รู้) ร้องโดยเมงุมิ นากาจิมะ 
การวางจำหน่าย.
ญี่ปุ่น.
ในประเทศญี่ปุ่น แฮปปีเนสได้ทำการวางจำหน่ายซีรีส์นี้ทั้งหมด 9 แผ่น ตั้งแต่วันที่ 3 กรกฎาคม พ.ศ. 2561 จนถึงวันที่ 2 มีนาคม พ.ศ. 2562
บีชคราฟท์

บีชคราฟท์  คือแบรนด์อเมริกันเกี่ยวกับการบินพลเรือนและอากาศยานทหาร ก่อตั้งในปี 1932 ที่วิชิตา รัฐแคนซัส โดยนายวอลเตอร์ บีช ในฐานะบริษัท บีชแอร์คราฟท์คอร์ปอเรชัน (Beech Aircraft Corporation) บริษัทมีชื่อเสียงจากการผลิตเครื่องบินพลเรือน เครื่องบินธุรกิจและเครื่องบินทหารขนาดเบา ผลงานแรกคือ Model 17 Staggerwing ซึ่งมีเอกลักษณ์ด้านปีกวางเหลื่อมในทศวรรษ 1930
หลังสงครามโลกครั้งที่สอง บีชคราฟท์ประสบความสำเร็จกับ Beechcraft Bonanza เครื่องบินปีกต่ำที่ผลิตต่อเนื่องยาวนานที่สุดในโลก และกลายเป็นสัญลักษณ์ด้านความทนทานและความนิยมในตลาดพลเรือน นอกจากนี้ยังมีเครื่องบินพาณิชย์อย่าง King Air ซึ่งเปิดตัวในทศวรรษ 1960 ที่ใช้งานในหน่วยงานรัฐหลายประเทศ
ในปี 2014 เท็กซ์ตรอนเอวิเอชันเข้าซื้อกิจการบีชแอร์คราฟท์คอร์ปอเรชันต่อจากโกลด์แมนแซกส์ และยุบเป็นส่วนหนึ่งของเท็กซ์ตรอนเอวิเอชัน
เขาสรรพยา

เขาสรรพยา เป็นเขาในตำบลสรรพยา อำเภอสรรพยา จังหวัดชัยนาท เป็นภูเขาโดดมีความสูง 102 เมตร
ชื่อของเขาสรรพยาปรากฏในตอนหนึ่งของวรรณคดี เรื่อง "รามเกียรติ์" ตอนหนุมานตามหาสมุนไพร ณ เขาสรรพยาแห่งนี้ เมื่อพระลักษมณ์ต้องศรอินทรชิต หนุมานจึงต้องไปเชิญภูเขานี้มา เนื่องจากมีสมุนไพรชื่อ "สังกรณีตรีชวา" ยังปรากฏชื่อในรัชสมัยของสมเด็จพระนารายณ์มหาราช ในคราวเสด็จพระราชดำเนินไปนครสวรรค์เพื่อรับช้างเผือก โดยเขาสรรพยากลายเป็นเส้นทางสุดท้ายที่ปรากฏในเอกสาร หลักฐานทางวรรณกรรม เรื่อง "นิราศนครสวรรค์" ในอดีตเขาสรรพยาไม่ค่อยมีใครรู้จักเป็นเพียงภูเขาที่ตั้งอยู่กลางทุ่งนา การเดินทางไปลำบาก จนกระทั่งชาวบ้านได้ขึ้นไปค้นพบวัตถุโบราณบนภูเขา เช่น อุโบสถ เจดีย์ ศาลาการเปรียญ ที่บริเวณไหล่เขามีวัดเขาสรรพยา
บนเขาสรรพยามีงานแกะสลักนูนต่ำเป็นรูปหนุมานบนหินขนาดใหญ่และเป็นที่ตั้งของศาลเจ้าพ่อเสือ มีถ้ำน้ำมนต์หรือถ้ำพระฉาย มีน้ำอันศักดิ์สิทธิ์ ชาวบ้านเชื่อกันว่าสามารถรักษาโรคได้ทุกชนิด ถ้ำกบ ถ้ำลับแลหรือถ้ำมหาสมบัติ ถ้ำค้างคาว ต้นกรณีและตรีชวา ซึ่งเป็นยาสมุนไพร
พระมหาราชครูพิธีศรีวิสุทธิคุณ (สวาสดิ์ รังสิพราหมณกุล)

พระมหาราชครูพิธีศรีวิสุทธิคุณ นามเดิม สวาสดิ์ รังสิพราหมณกุล เป็นประธานพระครูพราหมณ์ผู้ประกอบพระราชพิธีบรมราชาภิเษก พุทธศักราช 2493 ถวายพระบาทสมเด็จพระมหาภูมิพลอดุลยเดชมหาราช บรมนาถบพิตร
ประวัติ.
พระมหาราชครูพิธีศรีวิสุทธิคุณ มีนามเดิมว่า สวาสดิ์ รังสิพราหมณกุล เกิดวันที่ 23 พฤษภาคม พ.ศ. 2441 ณ ตำบลโพงพาง อำเภอยานนาวา จังหวัดพระนคร เป็นบุตรพระราชครูวามเทพมุนี (หว่าง รังสิพราหมณกุล) กับนางแก้ว รังสิพราหมณกุล
เรียนอักขรสมัยที่โรงเรียนวัดราชบูรณะ จังหวัดพระประแดง แล้วเรียนชั้นมัธยมศึกษาที่โรงเรียนสวนกุหลาบวิทยาลัย จนถึงชั้นมัธยมศึกษาปีที่ 4 จึงลาออกในเดือนธันวาคม พ.ศ. 2457 เพื่อเข้ารับราชการในกรมพราหมณ์พิธี กระทรวงวัง ในวันที่ 1 กันยายน พ.ศ. 2458
วันที่ 23 พฤษภาคม พ.ศ. 2461 เดินทางติดตามบิดาไปศึกษาขนบประเพณีและพิธีการของพราหมณ์ที่ประเทศอินเดีย กลับถึงกรุงเทพฯ วันที่ 8 สิงหาคม 
วันที่ 6 กรกฎาคม พ.ศ. 2462 ได้เข้าอุปสมบทเป็นพระภิกษุ ณ วัดบวรนิเวศราชวรวิหาร โดยมีสมเด็จพระมหาสมณเจ้า กรมพระยาวชิรญาณวโรรส เป็นพระอุปัชฌาย์
พระมหาราชครูพิธีศรีวิสุทธิคุณถึงแก่กรรมกะทันหันจากภาวะหัวใจวายเมื่อวันพฤหัสบดีที่ 3 มิถุนายน พ.ศ. 2503 เวลา 17.00 น. ได้รับพระราชทานเพลิงศพ ณ เมรุวัดมกุฏกษัตริยาราม วันที่ 11 กันยายน พ.ศ. 2503
เกิร์ลกรุ๊ปนักล่าปีศาจ

เกิร์ลกรุ๊ปนักล่าปีศาจ  เป็นภาพยนตร์แอนิเมชันอเมริกาเกี่ยวกับเมืองแห่งดนตรีแฟนตาซี ผลิตโดยโซนี่พิคเจอร์สแอนิเมชั่นและวางจำหน่ายโดยเน็ตฟลิกซ์ เมื่อวันที่ 20 มิถุนายน ค.ศ. 2025 กำกับโดย แมกกี คัง และ คริส แอพเพลฮานส์ จากบทภาพยนตร์ที่พวกเขาร่วมเขียนกับทีมเขียนบทของแดนยา ฮีเมเนซและฮานนาห์ แมคเมแคน จากเรื่องราวที่แต่งโดยคัง ภาพยนตร์เรื่องนี้นำแสดงโดยนักพากย์เสียงได้แก่ อาร์เดน โช, อัน ฮโย-ซ็อบ, เมย์ ฮง, ยู จี-ย็อง, ยุนจิน คิม, แดเนียล แด คิม, เคน จ็อง และอี บย็อง-ฮ็อน เนื้อเรื่องตามด้วย ฮันทริกซ์ วงเกิร์ลกรุ๊ปเคป๊อป ผู้ซึ่งใช้ชีวิตสองหน้าในฐานะนักล่าปีศาจ พวกเขาเผชิญหน้ากับวงบอยแบนด์คู่แข่งคือซาจาบอยส์ ซึ่งมีสมาชิกเป็นปีศาจซ่อนอยู่
 ให้เสียงโดย: อาร์เดน โช, อีแจ (ร้องเพลง), รูมี โอค (ตอนเด็ก)
ตัวละคร.
นักร้องนำวงและหัวหน้าวงฮันทริกซ์
 ให้เสียงโดย: อัน ฮโย-ซ็อบ, แอนดรูว์ ชเว (ร้องเพลง)
หัวหน้าวงซาจาบอยส์
 ให้เสียงโดย: เมย์ ฮง, ออเดรย์ นูนา (ร้องเพลง)
 ให้เสียงโดย: ยู จี-ย็อง, เรย์ อามี (ร้องเพลง)
 ให้เสียงโดย: ยุนจิน คิม, ลีอา ซาลองกา (ร้องเพลง)
 ให้เสียงโดย: โจเอล คิม บูสเตอร์, ซามูอิล ลี (ร้องเพลง)
 ให้เสียงโดย: อลัน ลี, เควิน วู (ร้องเพลง)
 ให้เสียงโดย: โช ซ็อง-ว็อน, เนคเวฟ (ร้องเพลง)
 ให้เสียงโดย: แดเนียล แด คิม
 ให้เสียงโดย: เคน จ็อง
 ให้เสียงโดย: อี บย็อง-ฮ็อน
ทางแยกต่างระดับบางพระ

ทางแยกต่างระดับบางพระ เป็นทางแยกต่างระดับในพื้นที่ตำบลบางพระ อำเภอเมืองฉะเชิงเทรา จังหวัดฉะเชิงเทรา เป็นจุดเชื่อมต่อระหว่างถนนสิริโสธร และทางหลวงแผ่นดินหมายเลข 365
ประวัติ.
แต่เดิมทางแยกต่างระดับบางพระ มีชื่อว่า ทางแยกบางพระ หรือ แยกบายพาส เป็นทางแยกระดับผิวดินพร้อมกับสัญญาณไฟจราจร
ต่อมาเมื่อวันที่ 4 กันยายน พ.ศ. 2563 กรมทางหลวงได้ดำเนินการปรับปรุงทางแยกบางพระพร้อมกันกับโครงการก่อสร้างสายเลี่ยงเมืองฉะเชิงเทราด้านใต้ ระยะทาง 4.995 กิโลเมตร และเปิดใช้งานเพื่อบรรเทาปัญหาการจราจรครั้งแรกในวันที่ 7 กันยายน พ.ศ. 2566 ขณะที่ภาพรวมของโครงการผู้รับจ้างยังคงเก็บรายละเอียดงานจ้างในส่วนอื่น ๆ ต่อไป
กรัมแมน F8F แบร์แคท

กรัมแมน F8F แบร์แคท  เป็นเครื่องบินขับไล่ติดตั้งเครื่องยนต์ลูกสูบเดี่ยวของสหรัฐอเมริกา ออกแบบให้ปฏิบัติการบนเรือบรรทุกอากาศยาน และถูกเปิดตัวในช่วงปลายสงครามโลกครั้งที่สอง เครื่องบินรุ่นนี้ได้ประจำการในกองทัพเรือสหรัฐ เหล่านาวิกโยธินสหรัฐ รวมถึงกองทัพอากาศของหลายประเทศ
F8F แบร์แคทถือเป็นเครื่องบินขับไล่ที่ใช้เครื่องยนต์ลูกสูบแบบสุดท้ายของบริษัท Grumman Aircraft นอกจากนี้ รุ่นดัดแปลงของแบร์แคตยังสามารถสร้างสถิติความเร็วสูงสุดสำหรับเครื่องบินที่ใช้เครื่องยนต์ลูกสูบได้อีกด้วย ปัจจุบัน แบร์แคตยังคงได้รับความนิยมในหมู่ผู้สะสมเครื่องบินโบราณ และผู้แข่งขันการบินความเร็วสูง
การออกแบบ.
F8F แบร์แคท ได้รับการออกแบบขึ้นโดยบริษัท Grumman Aircraft ในปี 1943 เพื่อตอบสนองต่อความต้องการของกองทัพเรือสหรัฐซึ่งต้องการเครื่องบินขับไล่ที่มีอัตราเร่งและความคล่องตัวสูงสำหรับการปฏิบัติการบนเรือบรรทุกอากาศยาน จุดเด่นสำคัญของการออกแบบคือการลดน้ำหนักตัวเครื่องให้เบาที่สุด โดยใช้โครงสร้างที่กะทัดรัดและปีกที่สามารถพับได้ เพื่อให้เหมาะกับพื้นที่จำกัดบนเรือบรรทุกเครื่องบิน อีกทั้งยังติดตั้งเครื่องยนต์ Pratt & Whitney R-2800 Double Wasp ให้กำลัง 2,100 แรงม้า ซึ่งเป็นเครื่องยนต์ที่ทรงพลังมากในยุคนั้น
แบร์แคทถูกออกแบบให้มีอัตราส่วนแรงขับต่อน้ำหนักค่าสูง ทำให้ไต่ระดับความสูงได้อย่างรวดเร็ว ถือเป็นหนึ่งในเครื่องบินขับไล่ลูกสูบที่มีสมรรถนะการบินดีที่สุดของสงครามโลกครั้งที่สอง แม้จะเข้าสู่การประจำการช่วงปลายสงครามก็ตาม ความเร็ว ความคล่องตัว และความสามารถในการขึ้นลงบนรันเวย์สั้น ทำให้แบร์แคทได้รับความนิยมและถูกยกย่องว่าเป็นการออกแบบที่สะท้อนถึงความก้าวหน้าสุดท้ายของยุคเครื่องยนต์ลูกสูบ ก่อนการมาถึงของเครื่องบินไอพ่น
ผู้ใช้งาน.
F8F แบร์แคท ประจำการครั้งแรกในกองทัพเรือสหรัฐและเหล่านาวิกโยธินสหรัฐในปี 1945 แม้จะเข้าสู่การประจำการช้ากว่าที่คาด และสงครามโลกครั้งที่สองก็สิ้นสุดลงพอดี แต่แบร์แคทก็ยังคงถูกใช้ในการฝึกและการปฏิบัติการในช่วงต้นสงครามเย็น ก่อนจะถูกแทนที่ด้วยเครื่องบินเจ็ตรุ่นใหม่อย่าง F9F Panther นอกจากสหรัฐ แบร์แคทยังถูกส่งออกและประจำการในกองทัพอากาศของหลายประเทศ เช่น ฝรั่งเศส ที่ใช้แบร์แคทในสงครามอินโดจีนครั้งแรกสงครามอินโดจีนครั้งที่หนึ่งระหว่างปี 1946–1954, กองทัพอากาศไทยที่ได้รับแบร์แคทจำนวนหนึ่งในช่วงทศวรรษ 1950 (เรียกว่า บ.ข.15), รวมถึง กองทัพอากาศเวียดนามใต้ ที่ได้รับการถ่ายทอดต่อจากฝรั่งเศสภายหลัง
พาไล

พาไล หรือ พะไล เป็นหลังคาด้านข้างของเรือนไทยภาคกลางที่ยื่นยาวมากกว่าหลังคากันสาด มีเสานางเรียงรองรับหลังคา ส่วนพื้นดินใต้หลังคาเรียก "พื้นพาไล" จะเป็นพื้นด้านข้างของอาคาร มีทั้งที่อยู่ระดับพื้นดินและระดับพื้นของฐานอาคาร ลักษณะคล้ายกับระเบียง แต่ไม่มีทางเข้าออกกับพื้นภายในอาคาร คำว่า "เรือนพาไล" คือเรือนชนิดที่ยกจั่วหลังคาขึ้น แทนการทําหลังคาปีกนก
สำหรับอุโบสถที่มีพื้นที่ต่อไปด้านข้างทั้งสองข้าง หลังคาพาไลคือพื้นที่หลังคาด้านข้างที่ยื่นยาวออกมาเพื่อกันแดดและกันฝนจะสาดเข้าไปในอุโบสถ และไม่มีทางเข้าไปข้างใน ถ้าจะเข้าอุโบสถต้องเข้าจากด้านหน้าหรือด้านหลัง เสาที่รองรับหลังคาพาไลเรียก "เสาพาไล"
เสาพาไลนิยมกันทำกันมาตั้งแต่สมัยอยุธยา โดยมีการทำช่องหน้าต่างเป็นช่องแสง น่าจะได้รับอิทธิพลมาจากสุโขทัย ซึ่งอาจมีพัฒนาการมาจากช่องแสงของช่างขอม
ทางแยกต่างระดับฉะเชิงเทรา

ทางแยกต่างระดับฉะเชิงเทรา เป็นทางแยกต่างระดับในพื้นที่ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา เป็นจุดเชื่อมต่อระหว่างถนนสิริโสธร และทางหลวงแผ่นดินหมายเลข 304 
ทางแยกต่างระดับฉะเชิงเทรา อยู่ห่างจากโครงการก่อสร้างสถานีฉะเชิงเทราในโครงการรถไฟความเร็วสูงเชื่อม 3 สนามบินประมาณ 1 กิโลเมตร
อัลเทิสรัทเฮาส์ (บ็อน)

อัลเทิสรัทเฮาส์  ตั้งอยู่ในย่าน#เปลี่ยนทาง สร้างขึ้นระหว่างปี 1737 ถึง 1738 ด้วยสถาปัตยกรรมโรโคโค โดยสถาปนิกมีคาเอิล เลไฟล์ลี อย่างไรก็ตาม สร้างแล้วเสร็จสมบูรณ์ในปี 1780 โดยประมาณ อาคารมีคยามสูงสี่ชั้น และได้ขึ้นทะเบียนเป็น #เปลี่ยนทาง ภายใน้บริการมรดกวัฒนธรรม
อาคารหลังนี้สร้างขึ้นทดแทนศาลากลางหลังเก่าที่ถูกทำลายจากการกราดยิงระหว่างการยึดบอนน์ (ปี 1689) ที่ได้รับการบูรณะแค่บางส่วนให้พอใช้งานได้ อาคารหลังเก่านัเดข้าใจว่าสร้างขึ้นศตวรรษที่ 15 ต่อมา ผลงานออกแบบที่เสนอโดยสถาปนิกชั้นครู #เปลี่ยนทาง ถูกปฏิเสธ สถาปนิกประจำราชสำนัก มีคาเอิล เลไฟล์ลี ได้เข้ามามีบทบาท เขาออกแบบอาคารใหม่แล้วเสร็จในปี 1736 ราวบันไดด้านนอกสร้างในปี 1765 แล้วเสร็จในปี 1780 ซึ่งถือว่าการประดับและงานปูนเปียกด้านนอกของอาคารสำเร็จสมบูรณ์
ในวันที่ 18 ตุลาคม 1944 ศาลากลางไหม้วอดวายหลังถูกทิ้งระเบิดโดยฝ่ายสัมพันธมิตรในสงครามโลกครั้งที่สอง การทิ้งระเบิดนี้ส่งผลไปถึงชั้นใต้ดินบางส่วน ผลังจากนั้นจึงสร้างศาลากลางหลังนี้ขึ้นมาใหม่อีกครั้ง โดยใช้ของประดับสตักโกแบบเดิม และมีหลังคาสูงกว่าหลังเดิม ถึงปี 1950 หลังบ็อนได้รับสถานะเมืองหลวงแห่งสหพันธรัฐในปี 1949 ศาลากลางมีบทบาทในฐานะสถานที่เยี่ยมเยียนโดยอาคันตุกะและเป็นสถานที่กล่าวสุนทรพจน์ที่สำคัญ เช่น ในัวนที่ 12 กันยายน 1949 เทโอดอร์ ฮ็อยส์ ปรากฏตัวต่อหน้าสาธารณชนเพื่อฉลองชัยชนะในการเลือกตั้งเป็นประธานสหพันธรัฐ ด้านหน้าศาลากลางนี้ ในปี 1962 ประธานาธิบดีฝรั่งเศส ชาส์ เดอ โกล และ ในปี 1963 ประธานาธิบดีสหรัฐ จอห์น เอฟ เคนเนดี ล้วนเคยมากล่าวสุนทรพจน์ทีทนี่ รวมถึงเมื่อวันที่ 13 มิถุนาวน 1989 ผู้นำแห่งสหภาพโซเวียต มีฮาอิล กอร์บาเชฟ ได้รับการต้อนรับจากประชาชนเยอรมัน ณ ศาลากลางแห่งนี้เช่นกัน ผู้นำคนสำคัญต่าง ๆ ล้วนได้ลงนามในสมุดทองคำของนครบ็อนทั้งสิ้น
มีการกล่าวบรรยายถึงศาลากลางนี้ว่า "แม้จะไม่ใช่ผลงานศิลปะชิ้นเอกที่โดดเด่นเป็นพิเศษอะไร แต่ก็สร้างขึ้นมาจากทักษะที่ยิ่งใหญ่ เพื่อเป็นจุดปลายจบของตลาดแคบ ๆ นี้ เสาพีลัสเตอร์ (pilaster order) และขั้นบันไดกว้าง ๆ ล้วนให้พลังที่ยิ่งใหญ่" และ "ด้วยฟาซาดที่สมดุลช่วยปิดส่วนปลายของจัตรัสตลาดนี้ (...) ด้วยความที่อาคารสูงสามชั้นกินพื้ยที่ตลอดด้านที่แคบของจัตุรัส ทำให้เห็นลักษณะชัดเจนยิ่งขึ้นไปอีก"
อาสนวิหารบ็อน

อาสนวิหารบ็อน หรือ บ็อนเนอร์มึนสเตอร์  เป็นอาสนวิหารประเภทมินสเตอร์ในศาสนาคริสต์นิกายคาทอลิก ตั้งอยู่ในนครบ็อน ประเทศเยอรมนี เป็นหนึ่งในโบสถ์คริสต์ที่เก่าแก่ที่สุดในเยอรมนี สร้างขึ้นระหว่างศตวรรษที่ 11-13 และในอดีตเคยเป็นอาสนวิหารโดยพฤตินัยของ อัครสังฆมณฑลคึล์น ปัจจุบันมีสถานะเป็นบาซิลิกามีนอร์ นอกจากนี้ยังเป็นอาสนวิหารที่เป็นแรงบันดาลใจให้กับการออกแบบอาสนวิหารไคเซอน์ วิลเฮล์ม ระลึก ในเบอร์ลิน 
ประวัติศาสตร์.
อาสนวิหารบ็อนสร้างขึ้นบนจุดที่เป็นสุสานของมรณสักขีสองคน คัสซีอุส (Cassius) และ ฟลอเรนทีอุส (Florentius) ซึ่งเป็นนักบุญองค์อุปถัมภกของบ็อน ตามแหล่งข้อมูลทางศาสนาเชื่อว่าทั้งสองเคยเป็นนักรบในกองทหารของโรมัน กองพันเทบัน ขณะกองพันกำลังเดินขบวนไปยังเกาล์ กองพันนี้ได้ปฏิเสธคำสั่งจากจักรพรรดิให้สังหารคริสต์ชนคนพื้นเมืองที่ไม่ยอมเปลี่ยนไปบูชามักซีมีอันเป็นพระเจ้า ทหารในกองพันหลายนายจึงถึงสังหารเป็นมรณสักขีเพื่อความเชื่อในอากาอูนุม ตามตำนานเล่าว่าคัสซีอุส และ ฟลอเรทีอุส ซึ่งอยู่ภายใต้บังคับบัญชาของเกอเรออน ถูกตัดหัว ณ จุกที่สร้างบอนเนอร์มึนสเตอร์นี้
ในต้นศตวรรษที่สี่มีการสร้างโบสถ์น้อยขึ้นตรงจุดนี้ และในศตวรรษที่หกมีการสร้างอาคารเพื่อระลึกถึง โบสถ์สร้างขึ้นในศตวรรษที่แปด เป็นโบสถ์ร่วมนักบุญคัสซีอุสและฟลอเรสทีอุส (Collegiate Church of SS. Cassius and Florentius) และรอบโบสถ์นี้ได้มีเมืองยุคกลางเกิดขึ้น เติบโตขึ้นโดยรอบโบสถ์ โบสถ์สถาปัตยกรรมโรมาเนสก์สร้างขึ้นแทนที่หลังเดิมในปี 1140 ถึง 1250 และในอดีตเคยเป็นอาสนวิหารโดยพฤตินัยของ อัครสังฆมณฑลคึล์น ในปี 1956 โบสถ์ได้รับการยกสถานะขึ้นเป็นบาซีลีกามีนอร์
สถาปัตยกรรม.
โบสถ์มีหอคอยแปลนรูปสี่เหลี่ยมจัตุรัส ประดับด้วยแถบลงบาร์ อันเป็นองค์ประกอบทางสถาปัตยกรรมแบบโรมาเนสก์ นอกจากนี้ยังมีองค์ประกอบต่าง ๆ ที่ประยุกต์มาจากสถาปัตยกรรมแบบกอธิกด้วย ในหนังสือเกี่ยวกับโบสถ์ในเยอรมนีเหนือและลุ่มแม่น้ำไรน์ นักเขียน เท ฟรันซิส บุมพุส (T. Francis Bumpus) กล่าวถึงอาสนวิหารบ็อนว่า "ยอดหินที่สวยที่สุดในเยอรมนี อยู่ที่อาสนวิหารบ็อน"
ทางแยกต่างระดับบางปะกง

ทางแยกต่างระดับบางปะกง เป็นทางแยกต่างระดับในพื้นที่ตำบลท่าสะอ้าน อำเภอบางปะกง จังหวัดฉะเชิงเทรา เป็นจุดตัดระหว่างถนนสิริโสธร และทางหลวงพิเศษหมายเลข 7 
สิ่งอำนวยความสะดวก.
บริเวณทางแยกต่างระดับบางปะกง แต่เดิมไม่มีการตั้งด่านเก็บค่าผ่านทาง จนกระทั่งกรมทางหลวงได้ปรับการเก็บค่าบริการจากเดิมเป็นแบบเหมาจ่าย เป็นการเก็บค่าผ่านทางตามระยะทางจริงและเป็นระบบการเก็บค่าผ่านทางแบบปิด และเริ่มเก็บค่าผ่านทางบริเวณด่านเก็บค่าผ่านทางที่ทางต่างระดับบางปะกงตั้งแต่วันที่ 4 มกราคม พ.ศ. 2557
นอกจากนี้ กรมทางหลวงยังมีแผนที่จะก่อสร้างสถานที่บริการทางหลวงบางปะกงแห่งใหม่ ช่วงกิโลเมตรที่ 47+000 ซึ่งตั้งอยู่ในพื้นที่ของทางแยกต่างระดับบางปะกง
ทางแยกต่างระดับบางควาย

ทางแยกต่างระดับบางควาย เป็นทางแยกต่างระดับในพื้นที่ตำบลบางสมัคร อำเภอบางปะกง จังหวัดฉะเชิงเทรา เป็นจุดเชื่อมต่อของทางหลวงพิเศษหมายเลข 7 แยกออกไปยังถนนเทพรัตน 
สิ่งอำนวยความสะดวก.
ใกล้เคียงทางแยกต่างระดับบางควาย แต่เดิมไม่มีการตั้งด่านเก็บค่าผ่านทาง จนกระทั่งกรมทางหลวงได้ปรับการเก็บค่าบริการจากเดิมเป็นแบบเหมาจ่าย เป็นการเก็บค่าผ่านทางตามระยะทางจริงและเป็นระบบการเก็บค่าผ่านทางแบบปิด และเริ่มเก็บค่าผ่านทางบริเวณด่านเก็บค่าผ่านทางตั้งแต่วันที่ 4 มกราคม พ.ศ. 2557
ซ็อกส์

ซ็อกส์ คลินตัน (ป. ค.ศ. 1989 - 20 กุมภาพันธ์ ค.ศ. 2009) เป็นแมวเลี้ยงของครอบครัวคลินตันซึ่งเป็นครอบครัวหมายเลขหนึ่งแห่งสหรัฐระหว่าง ค.ศ. 1993 ถึง ค.ศ. 2001 ซ็อกส์เป็นแมวจรที่ถูกรับเลี้ยงเป็นสัตว์เลี้ยงของครอบครัวคลินตันในช่วงที่บิล คลินตันดำรงตำแหน่งประธานาธิบดีสหรัฐ รูปเหมือนของซ็อกส์ถูกนำมาใช้ในเว็บไซต์ทำเนียบขาวรุ่นสำหรับเด็ก ร่วมกับบัดดี (Buddy) หมาเลี้ยงของตระกูลคลินตัน หลังจากประธานาธิบดีบิล คลินตันพ้นจากตำแหน่ง ซ็อกส์ได้ไปอาศัยอยู่กับอดีตเลขานุการของคลินตันชื่อเบ็ตตี เคอร์รี (Betty Currie) และสามี เนื่องจากซ็อกส์ไม่ลงรอยกับบัดดี
เบรนแนน จอห์นสัน

เบรนแนน ไพรซ์ จอห์นสัน (เกิด 23 พฤษภาคม ค.ศ. 2001) เป็นนักฟุตบอลอาชีพที่เล่นในตำแหน่งกองหน้าให้กับสโมสรทอตนัมฮอตสเปอร์ในพรีเมียร์ลีก
และทีมชาติเวลส์
จอห์นสันเกิดที่เมืองนอตทิงแฮม ประเทศอังกฤษ เริ่มต้นอาชีพนักฟุตบอลกับสโมสรนอตทิงแฮมฟอเรสต์ และช่วยให้สโมสรเลื่อนชั้นสู่พรีเมียร์ลีกในปี ค.ศ. 2022 เขาย้ายมาร่วมทีมทอตนัมฮอตสเปอร์ในปี ค.ศ. 2023 พาทีมคว้าแชมป์ยูฟ่ายูโรปาลีกในปี ค.ศ. 2025 และทำประตูชัยในนัดชิงชนะเลิศ
ในระดับทีมชาติ จอห์นสันลงเล่นให้กับทีมเยาวชนของอังกฤษหลายนัดก่อนที่จะเปลี่ยนมาเล่นให้เวลส์ในปี ค.ศ. 2018 เขาลงเล่นให้ทีมชาติเวลส์ชุดใหญ่เป็นครั้งแรกในปี ค.ศ. 2020 และเป็นตัวแทนของประเทศในการแข่งขันฟุตบอลโลก 2022
ชีวิตวัยเด็ก.
เบรนแนน ไพรซ์ จอห์นสัน เกิดเมื่อวันที่ 23 พฤษภาคม ค.ศ. 2001 ที่เมืองนอตทิงแฮม นอตทิงแฮมเชอร์ เขาเป็นบุตรชายของเดวิด จอห์นสัน อดีตนักฟุตบอลทีมชาติจาเมกาและอลิสัน จอห์นสัน ตาและยายของเขามาจากเมืองรายาเดอร์ ประเทศเวลส์ เขาเติบโตที่เวสต์บริดจ์ฟอร์ด และเข้าเรียนที่โรงเรียนเวสต์บริดจ์ฟอร์ด สมัยยังเป็นเด็กเล็ก เขาเข้าเรียนที่โรงเรียนอนุบาลเซนต์ไจลส์ ซึ่งแม่ของเขาทำงานอยู่
ระดับสโมสร.
นอตทิงแฮมฟอเรสต์.
เขาเข้าร่วมทีมเยาวชนของนอตทิงแฮมฟอเรสต์ หลังย้ายมาจากดันเคิร์กเมื่ออายุได้แปดขวบ จอห์นสันลงเล่นให้ทีมชุดใหญ่ครั้งแรกเมื่ออายุ 18 ปี โดยลงเล่นเมื่อวันที่ 3 สิงหาคม ค.ศ. 2019 ในฐานะตัวสำรองในนาทีที่ 88 ในเกมที่แพ้เวสต์บรอมมิชอัลเบียน 2–1 ในวันเปิดฤดูกาล
ในวันที่ 25 กันยายน ค.ศ. 2020 จอห์นสันได้ย้ายไปร่วมทีมลินคอล์นซิตี ซึ่งเป็นสโมสรในลีกวันด้วยสัญญายืมตัวหนึ่งฤดูกาล เขาลงเล่นนัดแรกในอีกสองวันต่อมา โดยลงมาเป็นตัวสำรองในเกมที่พบกับชาร์ลตันแอทเลติก
ซีดาร์แรพิดส์

ซีดาร์แรพิดส์  เป็นนครในเทศมณฑลลินน์ รัฐไอโอวา สหรัฐอเมริกา และเป็นที่ตั้งเทศมณฑล มีประชากร 137,710 คน จากการสำรวจสำมะโนประชากรปี 2020 ทำให้เป็นเมืองที่มีประชากรมากเป็นอันดับสองในรัฐไอโอวา เมืองนี้ตั้งอยู่บนฝั่งทั้งสองของแม่น้ำซีดาร์ มีระยะห่าง ทางเหนือของไอโอวาซิตี และมีระยะห่าง ทางตะวันออกเฉียงเหนือของเมืองดิมอยน์ซึ่งเป็นเมืองหลวงของรัฐ
มัดหัวใจยัยซุปตาร์

มัดหัวใจยัยซุปตาร์  เป็นละครโทรทัศน์ไทยแนวสุขนาฏกรรมจินตนิยมที่ดัดแปลงมาจากนวนิยายชื่อเดียวกัน นำแสดงโดยเจนี่ เทียนโพธิ์สุวรรณและคณาวุฒิ ไตรพิพัฒนพงษ์ ละครเรื่องนี้เป็นผลงานเรื่องแรกของคณาวุฒิหลังจากที่เซ็นสัญญากับช่อง 3 เอชดี นอกจากนี้ยังเป็นการกลับมาแสดงละครอีกครั้งของเจนี่ในรอบหลายปี การถ่ายทำล่าช้าเนื่องจากการระบาดของโควิด-19 ในประเทศไทย การฟิตติ้งเสื้อผ้านักแสดงเกิดขึ้นในเดือนกันยายน พ.ศ. 2564วันที่ 23 พฤศจิกายน ปีเดียวกัน ได้มีการจัดพิธีบวงสรวงก่อนเปิดกล้องถ่ายทำอย่างเป็นทางการ ละครเรื่องนี้ออกอากาศระหว่างวันที่ 1 ถึง 22 ธันวาคม พ.ศ. 2565
ลาลิกา ฤดูกาล 2025–26

ลาลิกา ฤดูกาล 2025–26, หรือในนามว่า ลาลิกาอีเอสปอร์ตส์ ตามชื่อผู้สนับสนุน เป็นฤดูกาลที่ 95 ของการแข่งขันฟุตบอลลาลิกา ลีกฟุตบอลสูงสุดของประเทศสเปน. โดยการแข่งขันเริ่มต้นขึ้นในวันที่ 15 สิงหาคม ค.ศ. 2025 และมีกำหนดสิ้นสุดในวันที่ 24 พฤษภาคม ค.ศ. 2026. โปรแกรมการแข่งขันได้ประกาศเมื่อวันที่ 1 กรกฎาคม ค.ศ. 2025, 20:30 CEST. บาร์เซโลนา คือแชมป์เก่าจากฤดูกาลที่ผ่านมา ซึ่งเป็นสมัยที่ 28 ของพวกเขา.
สถานีรถไฟปักกิ่งเหนือ

สถานีรถไฟเป่ย์จิงเป่ย์ (ปักกิ่งเหนือ)  เดิมเรียกว่า สถานีรถไฟซีจื๋อเหมิน  เป็นสถานีรถไฟในปักกิ่ง สร้างขึ้นใน ค.ศ. 1905 ในฐานะหนึ่งในสถานีแรกบนทางรถไฟสายจิงจาง (ส่วนหนึ่งของทางรถไฟสายปักกิ่ง–เปาโถวเดิม)
เมื่อวันที่ 31 ตุลาคม ค.ศ. 2016 สถานีรถไฟแห่งนี้ได้ปิดปรับปรุง และเมื่อวันที่ 30 ธันวาคม ค.ศ. 2019 สถานีรถไฟปักกิ่งเหนือได้กลายเป็นสถานีปลายทางของรถไฟความเร็วสูงระหว่างเมืองปักกิ่ง–จางเจียโข่ว ซึ่งเป็นส่วนหนึ่งของเส้นทางเดินรถสำหรับผู้โดยสารโดยเฉพาะสายปักกิ่ง–เปาโถว
การปรับปรุง.
สถานีปิดให้บริการตั้งแต่วันที่ 1 พฤศจิกายน ค.ศ. 2016 ถึง 30 ธันวาคม ค.ศ. 2019 หลังการปรับปรุงสถานีสิ้นสุดลง สถานีปลายทางของสาย S2 ได้เปลี่ยนไปอยู่ที่สถานีรถไฟหวงถู่เตี้ยน และสถานีปลายทางของรถไฟไชนาเรลเวย์สายอื่น ๆ ทั้งหมดได้เปลี่ยนไปอยู่ที่สถานีรถไฟชางผิงเหนือ ตั้งแต่วันที่ 30 กันยายน ค.ศ. 2020 สถานีรถไฟปักกิ่งเหนือได้กลายเป็นสถานีปลายทางทางตอนใต้ของสายหวยโหรว–มี่ยฺหวิน
การขนส่งสาธารณะ.
รถไฟใต้ดินปักกิ่ง.
สถานีรถไฟปักกิ่งเหนือตั้งอยู่ด้านนอกสถานีซีจื๋อเหมิน ซึ่งเป็นจุดเชื่อมต่อกับรถไฟใต้ดินปักกิ่งสาย 2, สาย 4 และสาย 13
รถประจำทาง.
นอกจากนี้ยังสามารถเชื่อมต่อกับรถประจำทางปักกิ่งสาย 16, 26, 85, 87, 438, 651 และ 运通105 ได้อีกด้วย
สองเสน่หา

สองเสน่หา  เป็นละครโทรทัศน์ไทยแนวจินตนิยม เนื้อเรื่องจะเล่าถึงพี่น้องฝาแฝดที่มีบุคลิกแตกต่างกันโดยสิ้นเชิง นำแสดงโดยคิมเบอร์ลี่ แอน โวลเทมัสและเจมส์ มาร์ ละครเรื่องนี้เป็นการสร้างใหม่จากละครโทรทัศน์ชื่อเดียวกันที่ออกอากาศทางช่อง 7 เมื่อปี พ.ศ. 2548 นำแสดงโดยพัชราภา ไชยเชื้อ ออกอากาศทางช่อง 3 เอชดี ระหว่างวันที่ 5 พฤษภาคม ถึง 7 กรกฎาคม พ.ศ. 2564
เดิมละครเรื่องนี้วางตัวราณี แคมเปน รับบท พิลาสลักษณ์และเดือนหยาด และภูภูมิ พงศ์ภาณุภาค รับบท วาริธ แต่เนื่องจากช่วงเวลาเดียวกันราณีติดถ่ายทำละครเรื่องร้อยเล่ห์มารยา จึงทำให้ต้องถอนตัวไป